Vičita Folsas
Vičita Folsas (angl. Wichita Falls) – miestas Jungtinėse Amerikos Valstijose, šiaurės Teksase, 185 km į šiaurės vakarus nuo Fort Vorto. Apygardos centras. Prateka Vičitos upė (Raudonsios upės baseinas). Naftos perdirbimo, chemijos, odos, tekstilės pramonė, mašinų gamyba. Apylinkėse išgaunama nafta ir gamtinės dujos. Veikia 1922 m. įkurtas universitetas. Vičita Folse yra vienas svarbiausių šalyje Šepardo karinis aerodromas, kuriame rengiamos NATO pratybos. Miestas žymus 1919 m. pastatytu pastatu, vadinamu „mažiausiu pasaulio dangoraižiu“ (12 m aukščio).